

REPUBLIKA HRVATSKA

**ZAGREBAČKA ŽUPANIJA**

**OPĆINA POKUPSKO**

**Općinsko vijeće**

Temeljem članka 49. Zakona o predškolskom odgoju i obrazovanju (NN, broj 10/97, 107/07, 94/13 i 98/19), i članka 33. Statuta Općine Pokupsko („Glasnik Zagrebačke županije“, broj 11/13 i 4/18), Općinsko vijeće Općine Pokupsko na svojoj

 sjednici održanoj dana godine donosi

**ODLUKU**

**o sufinanciranju smještaja djece s područja Općine Pokupsko u dječjim vrtićima izvan područja Općine Pokupsko**

**Članak 1.**

Ovom se Odlukom odobrava sufinanciranje troškova smještaja djece s područja Općine Pokupsko u dječjim vrtićima izvan područja Općine Pokupsko, kojima općina nije osnivač.

**Članak 2**.

Pravo na sufinanciranje troškova smještaja djece s područja Općine Pokupsko u dječjim vrtićima izvan područja općine, mogu ostvariti roditelji odnosno skrbnici (korisnici usluga dječjih vrtića) pod sljedećim uvjetima koji moraju biti kumulativno ispunjeni:

- dijete mora imati prebivalište na području Općine Pokupsko,

- oba roditelja odnosno skrbnika moraju imati prebivalište na području

 Općine Pokupsko,

- sve obaveze prema Općini Pokupsko, po bilo kojoj osnovi, trebaju biti podmirene.

 U slučaju raskida braka između roditelja odnosno skrbnika, barem jedan od roditelja/skrbnika mora imati prebivalište na području Općine Pokupsko te uz zahtjev za sufinanciranje smještaja djeteta u dječji vrtić uz ostalu dokumentaciju priložiti i rješenje/presudu o raskidu braka.

 U slučaju samohranog roditeljstva, roditelj koji podnosi zahtjev za sufinanciranje smještaja djeteta u dječji vrtić mora imati prebivalište na području Općine Pokupsko.

**Članak 3.**

Kako bi se ostvarilo pravo na sufinanciranje smještaja djece u dječji vrtić, roditelji/skrbnici obvezni su podnijeti pisani zahtjev Jedinstvenom upravnom odjelu Općine Pokupsko na za to predviđenom obrascu uz prilaganje sljedećih isprava:

- presliku osobne iskaznice oba roditelja odnosno skrbnika,

- uvjerenje o prebivalištu za dijete koje se upisuje u dječji vrtić (ne starije od šest

 mjeseci),

- ugovor roditelja s dječjim vrtićem ili potvrda dječjeg vrtića o upisu djeteta u vrtić,

- rodni list djeteta.

 Jedinstveni upravni odjel Općine Pokupsko, izdati će suglasnost o sufinanciranju troškova smještaja u roku od 10 radnih dana od dana uredno podnesenog zahtjeva ukoliko su ispunjeni svi propisani uvjeti.

Korisnik usluge dječjeg vrtića dužan je odmah, a najkasnije u roku od 8 radnih dana prijaviti Jedinstvenom upravnom odjelu Općine Pokupsko svaku promjenu iz članka 2. ove Odluke koja može utjecati na ostvarivanje prava na sufinanciranje troškova smještaja djeteta u dječji vrtić.

**Članak 4.**

Općina Pokupsko sudjeluje u sufinanciranju troškova smještaja djeteta u dječji vrtić u iznosu do 1.000,00 kn po djetetu.

Sufinanciranje troškova smještaja djeteta odvija se na mjesečnoj razini.

**Članak 5.**

Ova Odluka primjenjuje se do kraja 2020. godine ili do pokretanja djelatnosti predškolskog odgoja na području Općine Pokupsko.

**Članak 6.**

Općina Pokupsko i dječji vrtić zaključiti će ugovor o sufinanciranju smještaja djece u dječjim vrtićima kojim će se urediti međusobna prava i obveze.

**Članak 7.**

Ova odluka stupa na snagu osmog dana od dana objave u „Glasniku Zagrebačke županije“.

Klasa:

Urbroj:

U Pokupskom,

Predsjednik Općinskog vijeća

Stjepan Sučec